**18:35 Réthy Miklós megnyitja az ülést és megállapítja, hogy a SZAB határozatképes.**

**18:39 Csonka Diát jelöli EB-nek Réthy Miklós.**

**18:39 Csonka Diát megszavazzák.**

**18:40 Réthy Miklós jelöli jegyzőkönyvvezetőnek Uhljár Pétert.**

**18:40 Uhljár Pétert megszavazzák.**

**18:41 Réthy Miklós ismerteti az előzetesen kiküldött napirendi pontokat.**

**18:42 Első napirendi pont:**

**Bejelentések: Réthy Miklós az új szakterületi koordinátor. Két KGY volt az elmúlt időszakban. Az egyik rendkívüli volt: Mentorkoncepcióval kapcsolatban a szakterület érdekeit nem sikerült teljes mértékben érvényesíteni.**

**18:43 Második napirendi pont:**

**Személyi kérdések: szakterületi mentorfelelősöket kell választani. Földrajzon és földtudományon is két-két jelölt: Vigh Balázs és Sneck Tamás, valamint Biró Máté és Cserép Barbara.**

**18:45 Sneck Tamás elhagyja a termet.**

**18:45 Vigh Balázs megkezdi bemutatkozását és elképzeléseinek bemutatását: két dolog fontos. Egyrészt szorosabb kapcsolat kialakítása a földrajzos mentorokkal (megnyilvánul a következőkben: kommunikáció a mentorokkal, valamint a gólyák fórumain való részvétel), másrészt szorosabb kapcsolat kialakítása más szakokkal és a földes szakterület két szakja között.**

**19:28 Vigh Balázs elhagyja a termet.**

**19:29 Sneck Tamás megérkezik a terembe.**

**19:29 Böröndi Dávid elhagyja a termet.**

**19:29 Sneck Tamás megkezdi bemutatkozását és elképzeléseinek bemutatását: legfontosabb dolognak a szakterületet alkotó két szak kapcsolatának szorosabbra fűzését tartja.**

**19:56 Sneck Tamás elhagyja a termet.**

**19:56 Tanácskozás kezdődik a jelöltek távollétében.**

**20:25 Sneck Tamás és Vigh Balázs megérkezik a terembe.**

**20:26 Titkos szavazás a földrajz szak szakterületi mentorfelelőséről.**

**20:28 Biró Máté elhagyja a termet.**

**20:28 Cserép Barbara megkezdi bemutatkozását és elképzeléseinek bemutatását: szintén a két szak közötti kapcsolat szorosabbra fűzésére helyezi a hangsúlyt.**

**20:35 A szavazás eredménye: 5 szavazat Sneck Tamásra; 4 szavazat Vigh Balázsra; 0 nem szavazat; 0 tartózkodás mellett. A szakterületi mentorfelelős Sneck Tamás.**

**20:49 Cserép Barbara elhagyja a termet.**

**20:50 Biró Máté megérkezik a terembe.**

**20:51 Biró Máté megkezdi bemutatkozását és elképzeléseinek bemutatását: hasonló célok, mint a többi jelöltnél.**

**21:07 Biró Máté elhagyja a termet.**

**21:07 Uhljár Péter Góth Rolandot kérte fel jegyzőkönyvvezetésre, egyúttal jelezvén távozási szándékát.**

**21:07 Góth Roland vállalta a jegyzőkönyvvezetést.**

**21:08 Uhjlár Péter elhagyta a termet.**

**21:20 A jelöltek visszatértek a terembe.**

**21:20 Vara Bálint vitát kezdeményezett a jelöltek jelenlétében.**

**21:22 Titkos szavazás következik a föltudományi szak mentorfelelős személyéről.**

**21:24 A szavazás eredménye: 5 szavazat Bíró Mátéra; 2 szavazat Cserép Barbarára; 0 nem szavazat; 0 tartózkodás mellett a földtudományi szakterületi mentorfelelős Bíró Máté lett.**

**21:24 Réthy Miklós 10 perc szünetet rendelt el.**

**21:34 Szünet vége.**

**21:35 Határozatképesség, 7 fővel határozatképes a Szab.**

**21:35 Réthy Miklós megnyitotta a harmadik napirendi pontot: Mentorrendszer.**

**21:35 Fetter Dávid megérkezett a Szabra.**

**21:36 A Szab tanácskozási jogot szavazott Fetter Dávidnak.**

**21:36 Egyik lehetőség, hogy a mentorhétvége helyett egy külön programot szerveznénk a Földes mentoroknak.**

**21:38 Második opció, hogy a szakterület mentorkeretszámát a mentorhétvége előtt megnöveljük**

**21:38 Török Mátyás mentorkoordinátor kifejti, hogy ugyan a mentorkeretszám megemelése egy kiskapu a mentorkoncepcióban, de nem támogatná, mi több megakadályozná ennek lehetőségét. Egy járható út lenne viszont, hogy a szóbelin kiválaszthat a szakterület 22 embert (11-11 embert a szakról), akik részt vehetnek a mentorhétvégén, de a plusz 3-3 főnek a mentorhétvége költségeit a Földrajzos Klubnak kellene állnia.**

**21:44 Vara Bálint e lehetőségben kétségeket lát a Küldöttgyűlés részéről.**

**21:46 Török Mátyás jelezte a kérdésre reagálva, hogy a Küldöttgyűlés előtt is kiállna a köztes megoldás mellett, mint lehetőség a Földes szakterület előtt.**

**21:49 A mentorjelölteket nem fogja érinteni az anyagi része a mentorhétvégének, mivel nem lesz konkrétan meghatározva az a 6 fő, akiknek költségeit a Földrajzos Klub állja.**

**21:52 Vara Bálint szorgalmazná, hogy a szakterületek eldönthessék, hogy mikor akarják kiválasztani a mentorokat a mentorjelöltek közül, és ezt a többi szakterület is támogassa.**

**21:53 Török Mátyás javasolja, hogy a Küldöttgyűlés elé terjeszthető a mentorkoncepció módosítása oly módon, hogy az egyes szakterületek mentorkeretszámát 30%-kal meghaladó számú mentorjelölt vehetne részt a mentorhétvégén, amennyiben valamely (az egyes szakok civil szervezetei) civil szervezet finanszírozza a +30% táborköltségeit.**

**21:55 Török Mátyás úgy látja, hogy ezzel a többi szakterület is többségében támogatni tudja.**

**22:04 A Szakterület szimpátiaszavazással egyhangúan támogatta a javaslatot.**

**22:05 Réthy Miklós szavazásra bocsájtotta, hogy a támogatja-e a Szab, hogy 8-8 főben határozza meg a szakterület a mentorkeretszámot. A Szab egyhangúan támogatta**

**22:06 Lezárta Réthy Miklós a harmadik napirendi pontot (mentorrendszer)**

**22:07 Réthy Miklós megnyitotta a negyedik napi rendi pontot: Egyebek**

**22:08 Réthy Miklós szakterületi-koordinátor jövő hétre SzaCs összehívását tervezi.**

**22:09 Réthy Miklós lezárja a negyedik napirendi pontot és az ülést is.**